**19. mars 2012**

**3. fundur umhverfisnefndar við Giljaskóla**

Umhverfissáttmáli og slagorðasamkeppni

Mættir: Alda, Vala, Inda, Valla, Ingunn, Sigrún Eydís, Gummi Skarp. Katrín 4. SLR, Róslín 6. KMÞ, Siggi 8. SKB, Dagur Snær 4. VD, Ágúst 6. UV, Kristinn 8. EGÞ, María 2. LS

**Umræðuefni á fundi**:

Rætt var um slagorðasamkeppni og fyrirkomulag á henni. Einnig var rætt um umhverfismál og hvað bekkirnir eru að gera. Áætluð sýning á verkum nemenda tengd neyslu rædd lítilega.

**Slagorðasamkeppni**:

Nemendur í nefndinni munu fara og kynna keppnina. Þeir fara í sinn bekk og næsta bekk fyrir neðan. Ásta Guðrún mun aðstoða nemendur í 2. bekk við að kynna keppnina í 1. bekk. Stefnt er á að nemendur komi i bekkina miðvikudaginn 21. mars .Skila þarf slagorðum í lok dags mánudaginn 26. mars.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Leiðbeiningar fyrir kynningu:**

Góðan daginn.

Við ætlum að kynna slagorðasamkeppni umhverfisnefndar. Okkur langar að allir nemendur í Giljaskóla búi til slagorð tengd umhverfi og náttúruvernd. Slagorð er stutt setning sem er grípandi og segir margt. Slagorðið getur tengst rusli, mat, umhverfi, skóginum, sjónum, loftinu, neyslu og fleira. Dæmi um slagorð er:

* Götur eru ekki ruslafötur!
* Láttu ekki þitt eftir liggja!
* Borðum matinn upp til agna!
* Við erum með jörðina að láni!
* Sjórinn tekur EKKI endalaust við!

Fyrirkomulag: þið skrifið niður ykkar slagorð á miða, merkið með nafni og bekk, skilið til kennara sem safnar þessu saman. Það má vinna saman og jafnvel allur bekkurinn, hver bekkur hefur sitt fyrirkomulag. Gaman væri ef teikningar fylgdu sumum slagorðum. Ef einhver kýs að hafa bara teikningu þá er það líka fínt.

Kassi verður inni á kaffistofu, skila í lok mánudags 26. mars.

Gangi ykkur vel og góða skemmtun.

Takk fyrir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ritari Inda